Terapeutisk kloning er en prosess der man ut fra en pasients egne celler produserer nye celler, kroppsdeler eller organer som er genetisk identiske med pasientens, til medisinske formål. Dette har til nå bare blitt oppnådd med deler av en urinblære. En pasient som i dag får en organtransplantasjon må resten av livet gå på medisiner som hemmer immunforsvaret, slik at pasientens immunforsvar ikke angriper det fremmede organet. Dette og mangelen på organdonorer ville løses dersom man kunne "dyrke" nye organer til en pasient.